Referat fra styremøte 14. februar 2018

Tilstede:

Margit Steinholt, Hedda Soløy Nilsen, Benjamin Storm, Bernard Holthe, Irina Eide, Frida Andræ, Karoline Jenssen, Nora Jamissen, Barbara Baumfart Austrheim (for K A Helgebostad), Karin Nilsen og Salwan Al-Ani.

I tillegg møtte Anette Holand Nilsen og Tove Myrbakk fra sekretariatet. Ole Kristian Losvik deltok på deler av møtet pr. telefon.

Forfall:

Per Cato Stenhammer, Kjell Arne Helgebostad, Morten Juul Sundnes og Ingrid Opheim Ølness.

**Sak 1/18: Godkjenning av innkalling og saksliste**

*Vedtak:*
*Ingen merknader*.

**Sak 2/18: Orienteringssaker**

***Nytt fra Helgelandssykehuset***

- Gikk ut.
***Nytt fra Nordlandssykehuset***- Benjamin Storm og Frida Andræ orienterte. Det har vært møter om hvordan det skal jobbes med arbeidsplaner fremover.

***Nytt fra kurskomiteen***
- Anette Holand Nilsen orienterte om revideringsarbeidet med grunnkursene. På kurskomitesamling i januar kom det frem at det har vært sterk nedgang i antall deltakere etter 2016 både på grunnkurs A og B grunnet mindre behov, noe bedre for C og D ift tidligere. Se sak om økonomi.

***Lederseminar i Oslo i januar***Frida Andræ og Salwan Al-Ani deltok fra styret. Her diskuterte man blant annet hvilke konsekvenser regionreformen får for lokalforeningene.

***Pizzasamling etter filmen «Per Fugelli – siste resept»***
NLF dekket pizza i Bodø, Svolvær og på Mo.

**Rekrutterings- og stabiliseringskonferanse 7. og 8. mai på Sortland**

Tove Myrbakk orienterte. Det jobbes fremover med å få flere deltakere.

**IA-konferanse i Bodø i juni**

Tove Myrbakk orienterte. Det er sjette året at NLF arrangerer konferansen på vegne av IA-rådet i Nordland

**Nettkurs**

Tove Myrbakk orienterte. NLF har nå to nettkurs på 8 timer som ligger ute på kursinord.no. Det er søkt om godkjenning for et 2-timers kurs i svangerskapsdiabetes. Jobbes med å få på plass et KOLS-kurs
**Oppvekstkonferanse september 2018**
Tove Myrbakk orienterte om oppvekstkonferansen som vi arrangerer i NORD-uka 2018.
**Helsepolitisk konferanse i Kristiansund 16. – 18.10.18**
Margit Steinholt orienterte om "hurtigrutekonferansen" som i år blir i Kristiansund. Ønskelig at styret deltar her.
**Tillitsvalgtarbeid og forhandlerkorps for allmennlegene/kommuneoverlegene**

- Bernard Holthe orienterte. Sekretariatet sørger for å få en oversikt over tillitsvalgte i kommunene, og gjør en kartlegging av behov og hvordan tillitsvalgtarbeidet fungerer i kommunene i Nordland. Det jobbes frem en portal med aktuelt tillitsvalgtinfo på nettsiden.

***Vara til landsstyremøtet***

Bernard Holthe og Salwan Al-Ani meldes inn som vara til landsstyremøtet. Det sendes ikke observatør denne gangen. Margit Steinholt er delegat fra NLF.

**LIS-utdanningen**

Per Cato Stenhammer er innmeldt i styringsgruppen for implementering av ny spesialistutdanning i Helse Nord.

***Ansattrepresentant i Helse Nord***
Frida Andræ orienterte.

**Sak 3/18: Regionutvalg NORD**

Ulrika Larsson er valgt som leder av utvalget. Leder i NLF er automatisk medlem av RU. Per Cato Stenhammer, YLF Nordlandssykehuset og Nils Petter Rundhaug, YLF Helgelandssykehuset meldes inn som HF-representanter i utvalget. Disse møter på møtet som skal være 11. og 12. mars i Bodø.

*Vedtak:*
*Hedda Soløy Nilsen deltar på møtet 11. og 12.3.18.*

***NLF melder inn følgende saker til møtet:***

*Rekruttering og stabilisering i spesialisthelsetjeneste*
*Rekruttering av leger som ledere*

**Sak 4/18: Høringer**

**Utkast til standarden – tilbakemelding på henvisning Frist 21.2**
<https://beta.legeforeningen.no/hoeringer/interne/2018/utkast-til-standarden-tilbakemelding-pa-henvisning/hoeringsgrunnlag/>

*Vedtak:*

*Ingen høringssvar*.

**Pakkeforløp psykisk helse og rus Frist 23.2**

<https://beta.legeforeningen.no/hoeringer/interne/2017/pakkeforlop-psykisk-helse-og-rus/hoeringsgrunnlag/>

*Vedtak:*

*Hedda lager forslag og sender ut til styret.*

**Sak 5/18: Økonomi og kursvirksomhet**

Tove Myrbakk orienterte om situasjonen i fjoråret i sekretariatet. Svekket kapasitet medførte at grunnkurs A og D måtte avlyses. Ellers gikk kursvirksomheten stort sett som normalt, men antall deltakere på grunnkurs gikk drastisk ned fra 2016 til 2017.

Dette resulterte i at kursinntektene i 2017 falt mye ift årene før. Samtidig var kostnadene for å drifte sekretariatet høye, og ekstra høye i fjor på grunn av bl.a. overgang til regnskapsfirma i mai. Ever overtok et regnskapskaos og måtte gjennom hele året bruke mye tid på å få system.

Prognosene for 2018 er dystre når det gjelder grunnkurs A og B. Begge er revidert, og blir på færre dager enn tidligere. Det er også svært lav søkning til disse. Behovet for flere enn ett grunnkurs i året er endret, og må tas til etterretning. Det antydes at det kan bli flere på grunnkurs C og D fremover, men langt unna det antall deltakere vi har hatt på grunnkurs B de siste årene. Dette betyr at kursinntektene fra grunnkurs fremover vil synke dramatisk.

Det er derfor et stort behov for å finne nye inntjeningsmuligheter, samt kutte kostnader, og begge deler haster. Foreningen har høye kostnader til drift av kurssystem og serverleie pr. i dag. Det jobbes nå det et nytt kurssystem som NLF blir eier av, og som vil gi langt lavere driftsutgifter enn i dag. Det blir mer brukervennlig enn det systemet vi har i dag. Serverleie og avtale om drift av kurssystem sies opp så snart det lar seg gjøre.

Det har også vært store utgifter til gebyrer ift med transaksjoner i kurssystemet. I nytt system vil all fakturering skje i Poweroffice Go hvor regnskapet til foreningen ligger, og gebyrene er langt lavere enn i Arvato og Swebank. Det betyr også langt bedre økonomisk kontroll. Overgang til Poweroffice Go for fakturering skjer umiddelbart. Kortbetaling kuttes. Det undersøkes om vipps er en mulighet for bruk under kurs.

CFS/ME-kurset og seminar om Sistehjelp er avlyst. Seminaret på Sortland har 15 deltakere og må ha 30 om vi skal klare med utgiftene. Dette må følges godt med på. Vi har jo stor interesse av å arrangere et seminar om fastlegekrisen, men må samtidig sikre at det bærer seg økonomisk ift å få noe igjen for administrering av dette. Fikk nylig 30 000 fra Fylkeslegen, mens KS avslo.

Grunnkurs B i juni avlyses. Det må utarbeides budsjett for alle grunnkursene, samt alle andre kurs og konferanser som sammenstilles med andre inntekter og utgifter til et revidert budsjett for 2018.

Det sjekker muligheten av å arrangere kliniske emnekurs over noen ettermiddager i Bodø.

Det jobbes med å ha dagskurs hjerte og diabetes i Narvik og på Mo.

*Vedtak:*

*Styret tar orientering om foreløpig resultat for 2017 og forslag til kostnadskutt for 2018 til etterretning. Styreleder og nestleder jobber tett sammen med sekretariatet for å kutte kostnader fremover. Det jobbes også med å finne mulige nye inntjeningsmuligheter og kalles inn til ekstraordinært årsmøte i april der styret foreslår en ekstrakontingent på 300 pr. medlem. Sekretariatet tar kontakt med Ever og ber om at noen derfra deltar på styremøte i mars for å gi et bedre innblikk i hvordan regnskapet er ført ift de enkelte prosjekter og drifting av sekretariat.*

**Sak 6/18: Styresammensetning etter 1.4.18**

Det blir endringer i styret etter 1.4.18 når Hedda går av som leder og Benjamin som nestleder. Benjamin fortsetter som valgt styremedlem. Margit går inn som leder 1.4. Hun er i dag varamedlem. Styret må konstituere seg og finne ny nestleder.

*Vedtak:*

*Nestleder velges på styremøtet i mars.*

**Sak 7/18: Lønnskrav fra sekretariatet**
Det er kommet et lønnskrav fra de sekretariatsansatte som styret må ta stilling til.

*Vedtak:*

*Styret kom med tilbud til de sekretariatsansatte som ble akseptert.* **Sak 8/18: Samhandling mellom Nordlandssykehuset og
 kommunehelstjenesten**

Praksiskonsulentordningen er kuttet på Nordlandssykehuset og andre arenaer der sykehusleger og allmennleger møtes, fungerer dårlig. Det fremkom forslag om å se nøyere på en modell som fungerer godt i Lofoten.

Tove Myrbakk

Refereny